http:///.www.springbokboek.co.za/admin.php Staal Burger
Fanus Rautenbach het verskeie boeke gekryf. Hy het ook boeke - radiovervolgverhaal - met die naam Staal Burger geskryf:
Staal Burger - boek deur Fanus Rautenbach
Staal Burger in warm water - boek deur Fanus Rautenbach
Staal Burger en Mannetjies de Wet - Limpopo avontuur - boek deur Fanus Rautenbach
Kliek hier vir meer oor ander van Fanus Rautenbach se boeke
boek deur Fanus Rautenbach
La'k julle biele iets vertel; julle biele wat nou hier op die stofomslag lees: as julle hier wil lees wie Staal Burger nou eintlik is en dan wil besluit of julle die boek gaan koop, maak julle 'n baie groot fout. Jy kan 'n man nooit op sy baadjie takseer nie, en dus ook nie 'n boek op sy jassie nie. Hoe sê die spreekwoord nou weer? "Die toets van die biltong lê in die byt daarvan…" of so iets.
Maar vir die van julle biele wat nog nie van Staal Burger gehoor het nie, wil ek net sê: ek wens ek was julle twee. Daar wag 'n baie groot verrassing vir julle in hierdie boekie.
Om julle so 'n vae idee te gee van watter soort biel die Staal Burger is, kan ek net meld dat hy 'n wilde endjie mens is: as 'n wiel pap word, gooi hy melk en suiker oor en eet dit; as hy verkoue kry, gee hy dit terug en…Maar dit is genoeg. Jul1e gaan so van Staal Burger hou, die meisietjie wat langs julle woon, sal dink julle is met langverlof...so gaan julle hom aanhou lees en lees. En ek wed jou vir die geheime lys van die Poqobeweging teen tant Sannie se siek kat, as jy hom eers begin lees het, gaan jy hom nie toemaak voor jy nie met spyt die onwelkome woorde "DIE EINDE" lees nie.
Staal Burger en Mannetjies de Wet - Limpopo avontuur
Staal Burger is 'n held wat geen bekendstelling nodig het nie. Hy is die moderne ridder wat in 'n Luiperd Merk III ry — vinnig ry en nog vinniger lewe. Daar wag altyd die een of ander avontuur op Staal; hierdie keer Avontuur Limpopo. Maar Staal Burger is nie die enigste held in hierdie jeugverhaal nie, want Mannetjies de Wet is die seun wat saam met Staal alles in die stryd werp om die gewetenlose Kasper Barendse aan die man te bring.
Mannetjies de Wet word saam met 'n groep seuns uitgenooi om 'n Staal Burger-kamp langs die Limpoporivier by te woon, maar hierdie kamp is in werklikheid deur Barendse gereël om die jeug aan dwelmmiddels verslaaf te maak. Barendse is 'n karakter wat 'n hiëna as troeteldier aanhou en wat nie toelaat dat iets in sy pad staan om sy doel te bereik nie.
Maar hierdie keer het hy met Staal Burger en Mannetjies te doen. Verder is Willem Coetsee, Dada, oom Zak en Koos van der Merwe ook daar om op die agtergrond te help waar daar gehelp moet word.
Alles gaan natuurlik nie voor die wind nie, want Barendse het ook sy helpers, en in sy grotvesting is alles tot sy voordeel ingerig.
Avontuur Limpopo is 'n tipiese Staal Burger-verhaal, maar tog ook anders in dié opsig dat 'n nuwe karaktertjie bykom – Mannetjies de Wet, 'n seun wat in Staal se spore trap en van wie daar in latere ervarings ook nog baie gehoor sal word, want sy leermeester is 'n meester en die skrywe niemand anders nie as Fanus Rautenbach.